‘आहार की शुद्धता से मन और बुद्धि शुद्ध रहती है’
भास्करसंवाददाता| भीलवाड़ा
श्रीमदगीता ज्ञान यज्ञ समिति के तत्वावधान में आयोजित प्रवचन शृंखला में स्वामी अनंत देवगिरी महाराज ने आहार शुद्धि को सर्वोत्तम बताते हुए कहा कि शुद्ध आहार से मन बुद्धि भी शुद्ध रहती हैं। महाभारत के दौरान अर्जुन को दिए गीतोपदेश के बारे में विस्तार से जानकारी देते हुए कहा कि अर्जुन को श्रीकृष्ण द्वारा बार बार समझाने पर भी वह युद्ध के लिए तैयार नहीं हुए।
अर्जुन ने श्रीकृष्ण के सामने अपना पक्ष रखते हुए कहा कि क्षत्रिय का धर्म रणभूमि में विपक्षियों को मारना है लेकिन अपनों को ही रणभूमि में मारने पर महापाप लगता है। उन्होंने कहा कि मैं आपकी वैराग्य की बातें सुन भले ही लूंगा लेकिन मानूंगा कदापी नहीं। युद्ध को छोड़कर मैं आपकी सभी बातें मानने को तैयार हूं। इस युद्ध से मुझे देवराज इंद्र का पद मिले तब भी मैं इस शोक से मुक्त नहीं हो सकता। स्वामी अनंत देवगिरी ने इस मौके पर तमोगुण, रजोगुण तथा सतोगुण की विस्तार से व्याख्या की।
उन्होंने कहा कि शास्त्रों के अनुसार अपने मन को निर्मल बनाना चाहिए। समिति के प्रवक्ता रामस्वरूप सामरिया बताया कि अखिल भारत वर्षीय माहेश्वरी महासभा के राष्ट्रीय उपसभापति आरएल नौलखा, राधेश्याम सोमाणी आदि ने दीप प्रज्जवलित किया।
hin_Deva bho_Deva hin_Deva hin_Deva hin_Deva